o
YLTÄKYLLÄINEN ELÄMÄ Liikevoima 1/4
JUMALA ON PUOLELLAMME
Luomakunta kumartaa Jumalamme eteen
Valtakunnat vapisevat Hänen suuruutensa edessä
Valtava voima, majesteettius
Hän hallitsee iäti
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Kaikkivaltias Jumala, me seisomme joukoissasi
Kohoamme vapaudessasi
Valtakuntasi hallitsee, seurakuntasi pysyy
Kunnia on Sinun iäti
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Hän on Jumalamme. Me emme horju
Hän on Jumalamme. Me voitamme
Hän on Jumalamme. Me emme horju
Hän on Jumalamme. Yhdessä me seisomme
Hän on Jumalamme. Me emme horju
Hän on Jumalamme. Me voitamme
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme
Liikevoiman ymmärtämisessä ovat tärkeitä liikkuminen ja edistys.
Määritelmäni eroaa hieman liikevoiman muista määritelmistä.
Liikevoimassa liike ja edistyminen eivät ole fyysistä liikkumista.
Se ei ole toimintaa ja kiirehtimistä.
Joku voi juosta juoksumatolla, mutta hän ei liiku minnekään.
Liike, toiminta, kiirehtiminen, tapahtumat, täydet kalenterit -
juokseminen ja kynttilän polttaminen kummastakin päästä -
eivät itsessään ole liikevoiman ominaisuuksia.
Oletko ollut ajoneuvossa, jonka pyörät sutivat esimerkiksi jäällä?
Olin ajelemassa mönkijällä ennen joulua Namibian aavikolla.
Monta kertaa takapyörät alkoivat sutia. Mönkijä upposi hiekkaan.
Pyörät pyörivät ja liikevoimaa oli paljon.
Moottori antoi tehoja pyörille.
Silti en liikkunut mihinkään.
Moottori pyöri hurjaa vauhtia ja voiman oikein tunsi.
Moottori ulvoi, kun pyörät pyörivät vinhaa vauhtia.
Silti en liikkunut minnekään.
Sitä voi luulla liikevoimaksi.
Voi huijata itseään ajattelemaan, että se on liikevoimaa.
Liikevoima ei ole ensisijassa sellaista toimintaa.
Liikevoima ei ole tapahtumia, -
vaikka tapahtumat voivat kiihdyttää liikevoimaa.
Liikevoimaa ei saa synnytettyä -
järjestämällä vain paljon tapahtumia.
Liikevoima ei ole suosiota, seuraamista eikä väkijoukkoja.
Mielikuvamme menestyksestä on Hollywoodin muovaama.
Meidän on suhtauduttava siihen harkiten elämässämme, -
liike-elämässämme ja erilaisissa tiimeissämme.
Menestyksessä kyse ei ole koosta tai siitä, -
kuinka paljon ihmisellä on seuraajia twitterissä.
Kyse ei ole seuraamisesta, väestä tai pitkäikäisyydestä.
Jos se on menestyksen mittari, -
jonka perässä pyristelemme oravanpyörässä, -
silloin Jeesus oli todellinen epäonnistuja.
Hänen elinikänsä ei ollut pitkä.
Hänellä ei ollut paljon seuraajia. Hän kuoli 33-vuotiaana.
Jos menestyksen mittareita ovat pitkä ikä -
ja seuraajien suuri määrä, Jeesus ei ollut menestyjä.
Samaa voi sanoa monesta historian menestyjästä.
Heistä moni eli unohduksissa, -
mutta silti he ylsivät suursaavutuksiin.
Meidän on määriteltävä uudelleen käsitteitä, -
jotka populaarimedia tai nykyaika kaappaavat itselleen.
Luisumme helposti niiden mukana, ellemme pane kampoihin.
Kannattaa pohtia, kuka määrää, mikä on menestyksekästä ja mikä ei.
Kukaan ei luultavasti ajatellut aikanaan, -
että Jeesus on menestyvä.
Monet pitivät Häntä huijarina ja riivattuna.
Häntä ei pidetty menestyvänä edes Hänen hyvinä päivinään.
Kun Hän oli ristillä 33-vuotiaana, -
tuskin kukaan olisi sanonut, että Hänen elämänsä oli menestys.
Kukaan ei pitänyt erämaassa piileskelevää Moosesta menestyvänä.
Kukaan ei kirjoita erämaavaiheista kirjaa, paitsi Jumala.
Me kyllä kirjoitamme kirjoja siitä, kun Israel vapautettiin.
Emme kirjoita erämaavaiheista. Minkälainen elokuva siitäkin tulisi
Se olisi tylsä floppi. Odotetaan, että alkaa tapahtua.
Kun Joosef oli vankilassa, häntä ei pidetty menestyvänä, -
eikä Paavalia, jota kivitettiin, raastettiin ja vangittiin.
Kannattaa joskus pohtia menestystä ja sen siloteltuja tulkintoja.
Ei saa tuomita matkaa, niin kuin se olisi lopullinen määränpää.
Muista se, kun jatketaan eteenpäin tätä vuotta.
Liikevoimaa ei voi verrata.
Ei voi sanoa, kenellä sitä on ja kenellä sitä ei ole.
Ihmiset yrittivät verrata Jeesusta ja Johannes Kastajaa.
Joh. 3:26:ssa sanotaan: -
"Opetuslapset menivät Johanneksen luo ja sanoivat:" -
"Nyt on ruvennut kastamaan Jeesus, joka oli kanssasi Jordanilla."
"Kaikki menevät Hänen luokseen."
"Johannes vastasi:" -
"Kukaan ei voi ottaa mitään, ellei sitä anneta hänelle taivaasta."
"En ole Messias. Minut lähetettiin kulkemaan Hänen edellään."
"Kukaan ei voi ottaa mitään, ellei sitä anneta hänelle taivaasta."
"Sulhanen on se, jolla on morsian."
"Sulhasen ystävä seisoo Hänen vieressään ja iloitsee."
Kuinka ystävä voisi olla kateellinen sulhasen liitosta?
"Niin iloitsen minäkin."
"Hänen on tultava suuremmaksi, minun pienemmäksi."
Johannes Kastaja oli kolmekymppinen. Hän ei ollut 80.
Hän hyppäsi syrjään 30-vuotiaana.
Menestys ei ole vain sitä, mitä sen perinteisesti luullaan olevan.
Ihminen voi päivässä saavuttaa uskomattoman paljon, -
jos hän on keskellä Jumalan tahtoa.
Voi olla, että hän on itse täysin tietämätön siitä.
Mikään ei paljasta, että tapahtuu jotakin erityistä.
Sanomme: "Ei tapahdu mitään."
"Voiko Nasaretista tulla mitään hyvää?"
Ihmisillä on tietynlainen käsitys menestyksestä, -
joten he arvioivat ihmisiä sen perusteella.
Johanneksen liikevoima väheni. Jeesuksen liikevoima kasvoi.
Opetuslapset vaativat Johannekselta asian korjaamista.
Johanneksen vastaus oli hyvä.
Johannes sanoi, että ellei ihminen hyväksy itseään, -
hän näkee muiden menestyksen uhkana.
Hän kokee uhkana muiden tiimien ja perheiden menestyksen.
Täytyy hyväksyä itsensä.
Muuten suhtautuminen on kuten tuhlaajapojan isoveljellä -
tai Joosefin veljillä.
Hyväksy itsesi vuonna 2011.
Tämä on ainoa elämäsi.
Kertomus Daavidin ja Joonatanin ystävyydestä on minusta hyvä.
Voisin opettaa siitä enemmänkin.
Se ei ole pelkästään sanoma miehille.
Heidän ystävyydestään tekee ainutlaatuisen se, -
että Joonatan prinssinä ja kruununperillisenä -
kaikessa voimassaan, asemassaan ja menestyksessään -
ei kokenut Daavidin menestystä uhkana.
Joonatan ymmärsi jotakin, -
mitä useimmat menestystä ja liike- voimaa halajavat eivät ymmärrä.
Hän ymmärsi, että on parempi olla hyvä kersantti -
kuin huono kenraali.
Hän tiesi, että Daavidilla oli jotakin, mitä hänellä ei ollut.
Hän tiesi, että Daavidilla oli suurempi tehtävä kansan historiassa
Joonatan oli pätevämpi asemaltaan, koulutukseltaan ja taustaltaan.
Silti hän ei halunnut kilpailla Daavidin kanssa.
Hän ymmärsi, että jokainen voi omassa paikassaan saavuttaa suuria.
Jos sinua tänä vuonna ajaa kateus, kilpailunhalu tai teeskentely, -
tämä vuosi on taas kerran täynnä stressiä ja ponnistelua.
Kannattaa ymmärtää, ettei se ole Jumalan toimintatapa.
Emme ehdi tarkastella kaikkia hienoja esimerkkejä, -
mutta Daavid ja Joonatan sekä Johannes ja Jeesus -
ovat hyviä esimerkkejä siitä, miten tämä toimii.
Ehkä sinunkin olisi käsitettävä tänä vuonna, -
että olet hyvä kersantti mutta huono kenraali.
Kannattaa luopua tiettyyn asemaan pyrkimisestä -
ja keskittyä siihen, että tekee annetun osan niin hyvin kuin osaa.
Ei pidä pyrkiä asemaan vain siksi, että näyttäisi menestyvämmältä.
Näin vuodestasi tulee menestyvä, hedelmällinen ja liikevoimainen.
Wikipediassa on mielenkiintoinen määritelmä liikevoimalle.
Sen mukaan liikevoima on säilyvä ominaisuus.
Ulkoisista voimista riippumattoman suljetun järjestelmän liikevoima -
on muuttumaton.
Se tuo liikevoimasta esiin seikan, josta ei useinkaan opeteta.
Sen mukaan liikevoima on meissä sisällä.
Se on säilyvä ominaisuus.
Kohtaamme elämässämme toistuvasti erään asian.
Aina kaikki ei suju toivotulla tavalla -
ja asiat kääntyvät meitä vastaan meistä riippumattomista syistä.
Mistä liikevoima tulee vaikeina aikoina?
Jos ei ole tapahtumaa, josta saisi imettyä liikevoimaa, -
jos ei väkijoukko kannusta ja rohkaise -
ja jos ei ole mitään, minkä vanavedessä istua, -
mistä liikevoima tulee?
Näitä ulkoisia asioita on perinteisesti pidetty liikevoimana.
Onko liikevoimaa ilman näitä ulkoisia asioita?
Wikipedian määritelmän mukaan liikevoima on säilyvää energiaa.
Ihmisen sisäinen liikevoima, johon eivät ulkoiset häiriöt ulotu, -
on pysyvä voima, joka ei muutu.
Uskon, että ulkoisen liikevoiman ydin on energiaa, -
joka syntyy jonkun ihmisen ponnistelusta.
Jeesus sanoi, että Hänellä on ruokaa, jota muut eivät tunteneet.
Hän ei ollut syönyt kunnolla moneen päivään.
Siitä kerrotaan samarialaisen naisen kohtaamisen yhteydessä.
Jeesus viittasi sisäiseen voimaan, -
jonka opetuslapset tulisivat tuntemaan myöhemmin.
Hän sai siitä energiaa ja voimaa, kun Hän meni Getsemaneen.
Hän oli täysin yksin. Ei ollut väkijoukkoja, ihmeitä, -
kiitosta, ylistystä, palmunlehviä eikä Hoosianna-huutoja.
Kaikki oli Häntä vastaan.
Se oli Hänen elämänsä kurjin hetki ennen ristiä.
Hän meni hieman etäälle opetuslapsista.
Hän rukoili niin, että Hän hikoili verta.
Tuska oli niin kova.
Saiko Hän voiman kohdata ristin kärsimykset -
yleisön suosionosoituksista, rohkaisevista sähköposteista, -
TV-katsojien runsaista lahjoituksista, -
seurakunnan kasvusta, seuraavan viikon suuresta konferenssista -
tai kultaa myyneestä albumista?
En usko. Hän oli aivan yksin. Opetuslapsetkin nukahtivat.
Tänä vuonna teistä monen täytyy ymmärtää, -
että kyse ei ole muista ihmisistä, tuesta ja suosionosoituksesta.
Kiitän niistä Jumalaa.
Eteenpäin ajavassa liikevoimassa kyse ei ole ulkoisista asioista.
Se tulee sisältämme.
Se tulee juuresta, joka meillä on Jumalaan.
Jeesus etsi voimaa sen antamasta energiasta ja poltteesta.
Jeesus ei voinut laskea ihmisten tai tapahtumien varaan.
Hänen sisäinen energiansa sai sanomaan: -
"Ei niin kuin minä tahdon, vaan niin kuin Sinä tahdot."
Liike, liikevoima, risti, ristiinnaulitseminen, -
ylösnousemus, alkukirkko, Pyhän Hengen lähettäminen -
ja kaikki muut Kirjoituksissa mainitut seikat, -
kaikki se ulkoinen liikevoima oli vain sen ansiota, -
mitä Getsemanen yksinäisyydessä tapahtui, -
kun Jeesus rukoili tuskissaan.
Kun Jeesus sai voimaa sanoa: "Tapahtukoon tahtosi", -
silloin kaikki muut asiat, josta puhumme, tulivat mahdollisiksi.
Emme kuitenkaan halua puhua tuosta hetkestä, -
sillä se ei näytä menestyksekkäältä.
Emme halua sellaista kuvaa Vapahtajasta.
Se tuntuu kovin tutulta meistä itsestämmekin.
Emme halua nähdä Hänessä pelkoa, yksinäisyyttä emmekä tuskaa, -
vaikka juuri siinä hetkessä sai alkunsa kaikki.
Liikevoima ei ole kiirettä, paljon tapahtumia ja toimintaa.
Emme kilpaile kenenkään kanssa. Se on meissä sisäisesti.
Jos se ei ole meissä sisäisesti, tapahtumatkaan eivät hyödytä.
Kukaan ei voi ottaa paikkaasi
Ja tuoda taivasta maan päälle
Kuninkaani, Kaikkivaltias
Koko maailma on jalkojesi juuressa ikuisesti
Uusi päivä on koittanut
Voitto Pojassa sarastaa
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
Me palvomme Sinua iäti
Jeesus, suurin kaikista
Lyötynä ja revittynä
Annoit kaikkesi
Ajattelit minua
Rakkauden ajamana
Maksoit elämälläsi
Jotta minä saan olla vapaa
Olet noussut ylös ja voittanut
Ikuinen toivo jokaiselle
Olet noussut ylös ja voittanut
Ikuinen toivo jokaiselle
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
KUTSUMME KAIKKI TULEVAISUUDEN JOHTAJAT
NOSTAMME SUKUPOLVEA TAVOITTAMAAN SUKUPOLVEN
MITÄ ISOMPI UNELMA, SITÄ ISOMPI VAIKUTUS
Jumala voi tehdä mitä tahansa, kun tajuat olevasi Jumalan valittu.
Jumalalla on sinulle suunnitelma, toivo ja tulevaisuus.
Jumalan armon täytyy vallata sinut.
Ette ole seurakunnan tulevaisuus. Olette seurakunta tässä ja nyt.
ROCKNATIONS-KONFERENSSI 10. - 13.8.2011
Maailma pelaa varman päälle, mutta meidät on kutsuttu ottamaan riskejä
Maailma käskee vaikenemaan, mutta meidät on kutsuttu puhumaan.
Maailma käskee seuraamaan, mutta meidät on kutsuttu johtamaan.
Maailma latistaa, mutta meidät on kutsuttu olemaan sankareita.
Maailma yrittää nujertaa, mutta meidät on kutsuttu onnistumaan.
Maailma arvostaa vain voittajia, -
mutta meidät on kutsuttu puolustamaan heikkoja.
Miehiä ei ole kutsuttu häviämään joukkoon vaan loistamaan.
XCEL-MIESTENKONFERENSSI 2011 18. - 19.11.2011
Suomennos: Marianne Tenetz